APROBACIÓN DEFINITIVA MODIFICACIÓN ORDENANZA RECOLLIDA DE LIXO
ADMINISTRACIÓN LOCAL — Municipal — Covelo (Ordenanzas e Regulamentos, 23/12/2020)

Rematado o prazo de información pública do anuncio publicado no Boletín Oficial da Provincia nº 214 de 5 de novembro de 2020, referente ó acordo adoptado polo Pleno en sesión de 2 de novembro de 2020, de Aprobación da Modificación da Ordenanza de Recollida de Lixo, sen que se presentasen reclamacións ó respecto, en cumprimento do disposto na lexislación vixente, faise público o texto íntegro da referida Ordenanza, que queda definitivamente aprobada: No uso das facultades contidas polos artigos 133.2 e 142 da Constitución, polo artigo 106 da Lei 7/1985, de abril, Reguladora das Bases do Réxime Local, e de conformidade co disposto no artigo 20 en relación cos artigos 15 a 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece a taxa pola recollida de lixo, que estará suxeita ao establecido nesta Ordenanza Fiscal cuxas normas atenden ao prevido no artigo 57 do Real Decreto Lexislativo 2/2004. Constitúe o feito impoñible da taxa, a prestación do servizo, de recepción obrigatoria, de recollida do lixo domiciliario e residuos urbanos en vivendas, aloxamentos e locais ou establecementos onde exércense actividades industriais, comerciais, profesionais, artísticas e de servizos, sexa tanto no casco urbano como no medio rural. Son suxeitos pasivos as persoas físicas e xurídicas así como as Entidades a que se refire o artigo 34.5 da Lei 58/2003, de 17 de decembro, Xeral Tributaria que ocupen ou utilicen as vivendas e locais situados nos lugares, prazas, rúas ou vías públicas en que se preste o servizo, xe sexa a título de propietario ou de usufrutuario, habitacionista, arrendatario, ou incluso de precario. Con relación á responsabilidade solidaria e subsidiaria da débeda tributaria, estarase suxeito ao establecido nos artigos 42 e 43, respectivamente, da Lei 58 Lei 58/2003, de 17 de decembro, Xeral Tributaria. Non se concederán mais beneficios fiscais respecto desta taxa que os que veñan impostos por Tratados ou Acordos internacionais ou en normas con rango de Lei. Cando, por cumprirse as circunstancias previstas no numero 3 bis da Disposición adicional vixésimo primeira da Lei 11/2013, do 26 de decembro, de orzamento xerais da Comunidade Autónoma de Galicia para o ano 2014 a persoa titular da consellería competente en materia de residuos estableza unha bonificación na contía do canon unitario de tratamento por tonelada de residuos domésticos, o importe equivalente de dita bonificación minorarase, de xeito proporcional, a cota tributaria que corresponda a cada un dos obrigados ao pago da taxa no exercicio da súa aplicación. A minoración practicarase no padrón do exercicio seguinte ao bonificado por SOGAMA, previo acordo da Alcaldía ou persoa na que delegue as competencias en materia de residuos, no que se determine o importe total da minoración a practicar. A devindicación producirase o un de xaneiro de cada ano, e o período impositivo comprenderá o ano natural. A cota da taxa será a que resulte da aplicación do cadro de tarifas que figura no anexo desta Ordenanza.1. Devindícase a taxa e nace a obriga de contribuír dende o momento en que se inicie a prestación do servizo, entendéndose iniciada, dada a natureza da recepción obrigatoria do mesmo, cando estea establecido e, en funcionamento o servizo municipal de recollida de lixo domiciliario, nas rúas ou lugares onde figuren as vivendas ou locais empregados polos contribuíntes suxeitos á Taxa.1. A Taxa liquidarase cando preséntese a solicitude de alta no Padrón correspondente.2. Si se usa o servizo sen mediar solicitude darase de alta de oficio no Padrón, liquidarase taxa e notificarase a mesma aos interesados, todo elo sen prexuízo da apertura do correspondente expediente sancionador por infracción tributaria.3. Igualmente darase de alta de oficio e liquidarase a correspondente taxa respecto daquelas vivendas e locais comerciais que aínda que non estando ocupados considérense habitables a todos os efectos, entendendo por estes os que conten con servizos tales como auga, luz, etc. A habitabilidade ou non dunha vivenda ou local corresponderá determinala ao Servizos Técnicos do concello, ben de oficio ou ben previa solicitude do interesado.4. Unha vez producida a alta no correspondente Padrón a liquidación da Taxa acomodarase ao procedemento previsto para os valores recibo (Padrón, censo, matrícula.). 1.- As cotas desta Taxa liquidaranse e esixiranse no momento de presentar a correspondente solicitude polos períodos non declarados, producíndose ao mesmo tempo a alta no correspondente Padrón.2.- Unha vez producida a alta, a Taxa exaccionarase por Padrón esixíndose o importe da mesma de conformidade cos prazos establecidos no calendario fiscal do Órgano de Recadación (ORAL), e de conformidade co disposto na Lei Xeral Tributaria e no Regulamento Xeral de Recadación. En todo o relativo á cualificación de infraccións tributarias, así como ás sancións que ás mesmas correspondan en cada caso, estarase ao disposto nos artigos 181 e seguintes da Lei 58/2003, de 17 de decembro, Xeral Tributaria. Este Texto Refundido da Ordenanza fiscal, cuxa redacción definitiva foi aprobada polo Pleno do Concello en sesión celebrada o 02/11/2020, entrará en vigor o 01/01/2021, permanecendo en vigor ata a súa modificación ou derrogación expresa. A tarifa que se aplicará pola exacción desta Taxa será a seguinte: Covelo, na data que figura na marxe O ALCALDE – Juan Pablo Castillo Amigo